  Туспуктэм: Руслан Нуриахметов Майя Бывальцева 1-тӥ куарусёнэ Сарапулын удмурт кылэз дышетонъя «Анай кыл» интерактивной онлайн-школа ужаны кутскоз. Ньыль толэзь ӵоже вань мылкыд карисьёс гожъяськон но вераськон инъетъёсты тодыны быгатозы. Со сярысь кар администрацилэн пресс-службаез ивортӥз. Урокъёс арняяз кык пол ортчылозы. Озьы ик дышетскисьёс удмурт лулчебертъя адӟытонэ но удмуртлыкен герӟаськем ужрадъёсы вуылозы. Со урокъёсын басьтэм тодонлыкъёссэс улонын юнматыны юрттоз. Курсъёсты кылосбурчи, Удмурт кун университетысь аспирант, «Куара» огазеяськонлэн ӵектосъёсъя менеджерез Ольга Степанова нуоз. Дышетскыны мылкыд карисьёс гожтӥськыны кулэ. Онлайн-школез йылпумъясьёслы сертификатъёс сётозы. Ӵектос Удмуртиысь йӧскалык политикая министерство юрттэмен радъяське. Тодэ вайытом, Удмуртиысь 6-9 аресъем пиналъёс «Погыли» ӵектос улсын удмурт роботъёсты кылдытозы. Тегъёс: Мерлык удмурткыл Сарапул Удмуртия  